Bocsika!
Vannak normális játékaid is?
Köszi!
Az a játék egész jó.
Az Éjjeli Igazságosztó 5: Hullahegy?
Aha, Hullahegy az alcíme.
Egy ilyen nevű bandának a dobosával még én se bújnék ágyba.
Látom, kritikus vagy.
Nem lesz könnyű kielégíteni. Ez talán megfelel.
- Nem. - Nem? Oké.
- Na, és ez? - Gyerekjáték.
- Ez? - Undorító.
- Ez? - Olyan tré, mint a Hullahegy.
Szereted te a videójátékokat?
- Imádom őket. - Igen?
- Akkor milyen játékkal játszanál? - Nem tudom. Valami...
- sötéttel. - Ki gondolta volna?
Sokrétű vagyok.
Hogyne.
Olyasmit keresek, ami sivár és reménytelen, mint az élet.
Hallottál már Dr. Robotnik becstelen babgépéről?
Ez az?
Dr. Robotnik elrabolja Babföld lakóit, hogy kiszívja belőlük a boldogságot.
Tökre valószerű.
Te a doktor vagy egy bab lennél a játékban?
Én? A doktor.
Nem azért, mert gonosz zseni, hanem mert férfi.
Ezzel be akartam vágódni.
Szóval én egy boldogtalan bab vagyok.
Van rosszabb zöldség is.
Értelmetlen.
Lehet, hogy nem létezik neked való játék.
Nem jutott még eszedbe csinálni egyet?
- De. - Tényleg?
Aha.
Jó gyorsan válaszoltál.
Azt hittem, majd meglepődsz, és elalélsz
az ötlettől.
Játékproducer vagyok.
- Szívatsz. - Komolyan.
- Kajak? - Aha.
Nem mondanám, ha nem lennék az.
Videójátékokat készítek, készítünk.
Itt is kapható pár játékom.
- Mi a játékötleted? - Miket csináltál?
- Miket csináltam? - Aha.
Hallhattam már róluk?
- A játékaimról? - Ja.
- Biztos. - Például?
Már hat éve vagyok az iparban.
Miket csináltál eddig?
Mi az?
- Miket csináltál? - Játékokat.
Hogyhogy miket?
- Mondj egyet, amit csináltál! - Nem akarok.
A Hullahegy.
Nem olyan tré, mint a címe.
A címhez és a borítóhoz semmi közöm.
- A Hullahegy tényleg a tiéd? - Tényleg.
- Meglepett, hogy... - Kurvára lealáztalak.
Ja, nem volt túl kellemes.
Aztán megpróbáltad rám sózni a Hullahegyet.
Nem, csak próbáltalak meggyőzni, hogy jó játék.
Aztán felvágtam volna, hogy videójáték-producer vagyok.
- Ügyes. - Ja.
- Ez van. - Ez van.
Szóval az a koncepció, hogy bandukolunk a pályákon,
közben pedig elemlámpával öljük a szörnyeket?
Majdnem. Nem öljük meg a szörnyeket, csak távol tartjuk őket.
A félelmet és a halandóságot jelképezik.
Ezt nem értem. Akkor hogyan nyerhető meg a játék?
Ez benne a legjobb: nem lehet megnyerni.
Nincs gonosz főellenség, se diadalittas befejezés.
Olyan, mint a való élet.
Csak próbálunk túlélni minél tovább.
Segítek, mi jön most.
Az a része a prezentációnak, amikor maga megdicséri az ötletességünket,
de tisztelettudóan elutasít.
- Hagyd beszélni! - Úgyis ez lesz.
- Ne... - Mindig ez van.
Nos, tény és való, hogy a koncepció kissé elüt a jelenlegi portfóliónktól.
Mi javarészt családbarát platformjátékokat készítünk.
Talán már hallottak a Cicaviadalról.
Klasszikus. Mókás darab.
És a Csintalan csirkéről?
Az is remek.
Mondják, ennek a játéknak mi a címe?
Sötét, csendes halál.
- Ez a munkacíme? - Igen.
Na jó, nézze!
Elmondom, mi a helyzet. Tudjuk, hogy az SCSH kissé márkaidegen,
épp ezért csináltuk meg a menyasszonyommal.
Egyedülálló darab a piacon.
- És már majdnem kész? - Kilencven százalékig.
A bétatesztelésre és az engedélyeztetésre kéne pénz, de...
szinte már a csúcson vagyunk.
Elég lenne minderre 300 000 dollár előleg?
Igen.
Egye fene! Csapassuk!
- Köszönjük, hogy fogadott. - Oké.
A montreali csapat elkészíti a végleges költségvetést.
- Tessék? - Várom a közös munkát.
- Mi is. - Nagyon köszönjük!
- Szívesen. - Köszönjük!
- Éljen a megnyerhetetlen játék! - Köszönjük.
- Nyugi! Lazán! - Nyugi! Lazán!
Nem!
Nem.
Nem úszhatod meg.
Rémes vagy.
Mint láthatják, rengeteg itt a természetes fény.
- Tetszetős. - Könnyedén kipofozható.
- Pár fallal irodák is kialakíthatók. - Persze.
Mi a helyzet a villannyal? Ugyanis zabálni fogjuk az áramot.
Részleteket nem tudok, de utánanézhetek.
Fontos, Patricia, mert videójátékokat fejlesztünk.
Bizony. Mi csináltuk a Sötét, csendes halált, szóval...
- Ejha! - Nem tudom, ismeri-e...
Nem, de jól hangzik a címe.
Most dolgozunk a folytatáson, ezért kell a hely.
- Baromi sok hely. - Gratulálok!
- Köszönjük. Körülnézhetek? - Igen.
Nekem nagyon bejön.
Otthonosnak érzem. Te?
Neked is bejön?
Szerintem túl nagy ez a hely.
Bab, Montreal 45%-kal több eladott példányt vár az SCSH 2-től.
Lenyűgözőnek kell lennie.
Szerintem az első rész is az volt.
Persze, hogy az,
de most annyi pénzünk van, hogy bármit megtehetünk.
És szerintem ez jó hely lenne.
Nem négyzetméterben akarom mérni a játékunk sikerét.
Én sem.
Na jó, képzeld el itt kettőnket,
ahogy azon szorgoskodunk, hogy eljuttassuk a fatalizmus üzenetét
annak a sok-sok kisfiúnak
és kislánynak, akik örökös optimizmustól szenvednek!
Mindig is erre vágytam.
Csak azt nem tudom, miből fizetnénk.
Most jön a legjobb rész.
Ezt a végére tartogattam.
- Patricia! - Jövök már!
- Előbújt. - Itt is vagyok.
Elmondaná a drága nejemnek, miért olyan olcsó ez a hely?
Nos, tudja,
a magas kamatlábak alacsonyan tartják az árakat.
Hagyja a mellébeszélést, Patricia!
Ebben az épületben volt a Harrison és Fiai textilgyár.
Várjunk!
Az a textilgyár, ahol éhbérért dolgoztak, majd szénné égtek az emberek?
- Igen, az. - Nem éhbérért dolgoztak.
És a "szénné égtek" erős túlzás.
Igaz, hogy 40 munkás bennégett
- pontosan ebben a helyiségben? - Negyvenkettő.
Annak már 100 éve.
És igazából a füstmérgezésbe haltak bele.
Istenem, az még rosszabb!
Igen, rettenetes.
És az is igaz, hogy az utóbbi 100 évben
minden itt indított vállalkozás befuccsolt?
Nem lehet, hogy ez a hely... Hogy is mondják? Elátkozott?
"Elátkozott."
És az igaz, hogy egyesek szerint
a bennégett áldozatok szellemei a mai napig itt kísértenek,
- szívatva az ide merészkedőket? - Nem...
- Ez az épület nem kísértetjárta. - Megvesszük.
Kell a hely.
Remek. Megvesszük.
Pompás! Már csak pár papírt kell aláírniuk.
Nem probléma.
Elnézést!
Az épület még nem az önöké...
Én nem zavarnám, amikor kés van nála.
Elég kiszámíthatatlan.
- Szóval van még egy kis papírmunka? - Igen.
Jó, firkantsuk alá őket!
Menjünk, csapassuk!
Kapd be!
DOKI + BAB SCSH 96
VÁRBÖRTÖN STÚDIÓ
Jól van. Köszi, srácok!
Nos, itt vannak a tudnivalók.
- Életem szerelme! - Ezt nézd!
A művészetisek új vázlatokat küldtek a szörnyekhez.
De szerintem még mindig túl sok látszódik belőlük.
A későbbi pályákon gyengíteni akarom az elemlámpa fényét,
mintha merülnének az elemei.
A kifáradás jele.
- Pontosan. - Remek ötlet.
Köszönöm.
Ez rémesen néz ki.
- Szerintem menő. - Bab!
A virág a vázába megy.
Ez pedig egy nagyon kedves kis ajándék Montrealból, vili?
Ennek itt a helye.
6,5 MILLIÓ ELADOTT PÉLDÁNY
A sok-sok eladott példányszám elismerése.
A sikerről jut eszembe, most volt egy isteni megbeszélésem a marketingesekkel.
- Azok vérszívók. - Paraziták.
Csináltak egy-két felmérést,
és ha megnézzük az eredményeket...
Fókuszcsoportoztak?
Igen, fókuszcsoportoztak is, de igazából...
Úgy volt, nem fókuszcsoportozunk.
Mi nem is, csak ők fókuszcsoportoznak.
- Mert idióták. - Segg hülyék.
Viszont rájöttek pár érdekességre,
- de ez még semmit se jelent. - Remek.
Az a helyzet, hogy az emberek szerint jó lenne...
- Kinyírható szörnyeket akarnak. - Szeretnének.
Naná, ez nem meglepő.
Ezért nem kérjük ki a suta átlagemberek véleményét.
Egyetértek.
De Montreal szerint ezzel a változtatással rengeteg új embert vonzhatnánk be.
A mi játékunk lényege a menekülés az elkerülhetetlen elől.
- Igaz? - Igen.
Ha hirtelen megölhetővé válnának a szörnyek,
az már egyszerűen nem a mi játékunk lenne.
Ha a szörnyek meghalnak, a játékunk is meghal. Vili?
És ha a művészetisek átformálnák a szörnyeket anyád képére,
úgy már áldásodat adnád a mészárlásra?
A világ összes pixele se elég
egy akkora szörnyeteg kidolgozásához.
Ez igaz.
Én csak annyit kérek...
pillants rá!
Ennyi.
A belsejére is!
Ezt a faszságot!
Seggfej!
Nem félsz a sötétben?
Lehet, hogy kellene.
Készülj a Sötét...
csendes...
halál...
2-re!
SÖTÉT, CSENDES HALÁL 2
Karácsonykor a boltokban!
Oké.
Finomkodással nem vádolhatók a marketingesek.
Ez... mi volt?
Durva.
Én a szörnyek elűzésére engedélyeztem a fegyvereket a játékban,
nem a megölésükre. Igaz?
Igaz, és a játékban így is lesz.
Nem ugyanazt láttuk, Doki?
Mert nekem úgy tűnt, hogy egy szörny szétloccsanó feje beteríti a plafont,
azaz meghalt.
- Igen, de... - Kinyiffant.
Tökre igazad van.
De ez csak hatásvadászat, hogy új embereket vonzzunk be.
Ennyi az egész. Ne gondold túl!
- Szimpla reklám. - Tehát hazudunk?
Dehogy, mi nem hazudunk.
A játékunk őszinte. A marketing hazudik.
De ez csak hatásvadászat. Nem értem, mi a baj vele.
Ez aztán a csodálatos, pallérozott argumentum, Doki!
Ebből a mondatodból
csak a "csodálatos" szót értettem, és az bejön.
Nézd más szemszögből a dolgot, Bab!
Ez a reklám tegnap este az X-akták közben ment le a tévében.
Vagyis 20 millió ember
ismerte meg a játékunkat, és talán meg is veszik.
És mi lesz, ha bezsákolják maguknak a játékunkat,
aztán rájönnek, hogy nem tudják beteríteni a falat szörnybelsőséggel?
- Na? - Akkor hálát adunk,
hogy nincs pénzvisszafizetési garancia, és tovább számoljuk a dellát.
Nyugi, nem lesz gáz!
Anyu és Apu összekaptak.
De attól még szeretünk titeket.
Ha szakítunk, az a ti hibátok.
Amúgy bájosak vagyunk.
Bűbájos páros vagyunk, elhihetitek.
Aha, persze, biztos.
Hallgatunk, Brandon.
Nos, a fegyverválasztó menü túlzsúfolt lett,
ezért gondot okozott az elemlámpa megtartása.
De mivel tudjuk, hogy a játék szerves része, kiötlöttünk valamit.
A fény továbbra is fontos, de egyesítjük a fegyverekkel.
Jó ötlet.
Köszönjük, Tom.
A lézeres irányzék nem elemlámpa.
Tudom. Kipróbáltuk az elemlámpát a puskán,
de túl bumfordi lett, és az új pályák is sokkal jobb megvilágításúak,
szóval az elemlámpának leáldozott.
Tökre logikus.
Igen, tökre logikus, Tom. Kösz a hozzászólást!
Most neked is elmondom, amit a művészetiseknek már elmondtam.
A játék címe Sötét, csendes halál. Érthető?
A sörétes puska miatt a "csendes" jelző már értelmét vesztette.
A "sötét" jelzőről nem fogunk lemondani.
- Egyetértünk. - Ez magától értetődő dolog, nem?
- Ugye? - Köszönöm.
Szerintem a sötét nagyon is jelen van.
Jól mondom?
Szerintem a lézeres lámpa sötétséget sejtet.
Valami vagy sötét, vagy nem.
- Mi az, hogy "sötétséget sejtet"? - Hát...
- Tudod, mi az, hogy "sejtet"? - Igen.
- Mit jelent? - Azt, hogy...
Pofád lapos, Tom!
Szerintem nem tudod, miről beszélsz.
A sötétség nem sejtethető. Vagy van, vagy nincs. Punktum.
Ez a csávó tök sokat dolgozott ezen.
- Én... - Van középút.
- Egyetértek. - Köszi, Tom!
A színpad a tiéd, Tom!
Micsoda szerencse, hogy a márkamenedzser szerint van középút!
Lehetnél egy kicsit tisztelettudóbb.
- Légyszi! - A hangnemem tiszteletet sejtet Tom felé.
Nos, ez egy hosszasabb beszélgetésnek ígérkezik,
úgyhogy egyelőre ennyi, aztán majd holnap folytatjuk!
- Köszi! - Nincs mit.
- Kösz, Brandon! - Aha.
- Kösz, emberek! - Köszönjük.
Ne feledd a hívást holnap reggel 9.00-kor az irodámban!
Nem szép, hogy így beszélsz vele.
- Remélem, tudod. - Milyen hívás?
Milyen hívás?
Megkeresett a Disney.
Nem.
Nem kérdeztem, hanem kijelentettem.
Szerinted ez Disney-barát termék? Elment a józan eszed?
Egy hívást azért megér, ez mégiscsak a Disney.
Tudjuk, mi lesz a vége.
Ez nem gyerekjáték, hanem a Sötét, csendes halál.
Hányszor mondjam még el?
Az előbb éppen erről... Neked meg tudnod kéne.
Tiffany Winterst érdekli a főszerep.
Tiffany Winters?
Ő Amerika üdvöskéje!
Bab! Figyu, tény és való, hogy eszement ötletnek tűnik egy SCSH-film,
de több millióan ismerhetnék meg így a játékunkat.
Doki, ha nem ragaszkodsz az elveidhez, cseszheted az egészet. Érted?
Olyan ez, mint a béka és a forró víz esete.
Békésen úszkál a melegedő vízben.
Nem fogja fel, hogy elevenen megfőzik.
- Velünk nem fog ez tör... - Már megtörtént.
Dehogy!
Dehogynem! Gondolj bele, mennyi engedményt tettünk már!
Lassan semmi se marad a játékomból, amit megmenthetnék.
Így állunk? Ez csak a te játékod?
Néha úgy érzem, csak én védem.
Szóval a te játékod.
- Néha. - Nem a miénk. "Néha"?
Nagyon sajnálom, hogy az SCSH nem egy kis független címként végezte.
És nem örülök neki, hogy engedményeket kellett tennünk,
de el kell ismerni, hogy ezeknek köszönhetően lett ennyire népszerű.
A változtatások nélkül
ez a játék a kibaszott álomnaplód elvetélt lábjegyzete maradt volna!
Hányszor megmondtam már, baszki, hogy nekem ez fontos!
Ne rakj bele virágot!
Igazad van.
Ha a játékunk egy baba lenne...
valószínűleg a vécébe fojtottam volna a szalagavatón.
Miért kell mindig ilyen morbidnak lenned?
Herótom van ettől.
Nem úgy értettem.
Ez igazán kedves volt tőled.
Nagyon nem rám vall.
Sajnálom, amiket a fejedhez vágtam.
Neked van igazad.
Tisztában vagyok vele.
De túl gyorsan nőttünk túl nagyra.
És folyton attól rettegek, hogy elveszik a játékból
éppen az a dolog, ami miatt megéri...
ez az egész.
De nem veszik el.
A sötétség már elveszett. A csend már elveszett.
De a halált nem vehetik el.
A halál örökre a miénk marad.
Te dilis, morbid csajszi.
Látod, még mindig ott vagyunk.
Még mindig ott vagyunk a mélységben, leküzdve mindent és mindenkit.
Mindig így volt, és mindig így lesz. Oké?
Ígérem, igyekszem nyitottabb lenni.
Én meg ígérem, hogy a sajátomként nevelem majd
a vécés babádat.
Ki nem állhatlak, mióta megismertelek.
Alig várom, hogy porrá legyél.
Idén nyáron eljön a sötétség.
De egy harcos ezt nem hagyja annyiban.
És...
legyen...
hát...
világosság!
Tiffany Winters mint...
Ash Light.
Sötét, csendes halál, a film!
Lámpaoltás, bébi!
Hamarosan a mozikban. Besorolás alatt. Keress rá a neten!
A jó hírrel kezdd, Tom!
Csak jó híreim vannak, öregem. A film kasszasiker,
a stúdió ujjong, rábólintottak a folytatásra.
És most jön a kedvenc részed:
a játék eladási számai 35%-kal nőttek.
Aztarohadt! Nem szívatsz?
Montrealban pezsgőt bontottak.
Azt akarják,
hogy a következő játék a nyári mozis nagy durranások idején jöjjön ki.
Na, ne szórakozz!
Ugye nem idén nyárról beszélsz? Mert az őrültség lenne.
Őrültség lenne, ha idén nyárról beszélnél, és te nem vagy őrült.
Ne szaladjunk ennyire előre!
Figyelj, az ajánlat megvár.
Majd hétfőn mindent megbeszélünk.
Most élvezd ki a győzelmet, okés?
Jó, én csak... Jól van, igazad van.
Eszelős éven vagyunk túl,
úgyhogy megérdemlünk egy kis ünneplést az asszonnyal.
Naná, hogy megérdemlitek. Jó szórakozást!
Köszi, haver. Majd beszélünk.
Cső, csajszi!
- Tarolunk! - Bizony, ahogy sejtettem.
- Izgatott vagy? - Nagyon!
SCSH
- Kalandra fel! - Indulás!
Jól van, kishaver, elég ebből!
Menjünk!
Jaj, Roscoe!
Roscoe pipa!
- Most min röhögsz, Tom? - Roscoe pipa!
Roscoe-n. Baromira vicces figura.
"Roscoe" lett a neve?
Igen, a montrealiak szerint
nagyobb szerepet kéne kapnia az SCSH-univerzumban.
- Ennek az izének? - A fókuszcsoportok imádták.
Mondtad nekik, hogy eszelős ötlet? Ez az egész egy kész agyrém,
ugyanis az SCSH köztudottan nem gyerekjáték.
Nos, ez így már nem teljesen igaz.
A film óta jelentősen megnőtt a kilenc éven aluli játékosok száma.
Ki engedi a kölykét a Sötét, csendes halállal játszani?
- Nem tudom, haver. - Nem változtatok a játékon
a felelőtlen szülők szarságai miatt.
Ki van zárva. Semmi értelme.
Világos.
Megértelek, de ez egy olyan lehetőség, amivel növelhetjük a közönség táborát.
Tom, tavaly 5,3 millió példányt adtunk el.
Szerintem így is jól megy a szekér.
Figyelj!
Mindössze annyit akarnak...
hogy legyen egy végső csata, amivel a játékos megnyerheti a játékot.
Szóval befejezést akarnak?
- Nyerhető befejezést. - Ezt már megdumáltuk.
A halál legyőzésének semmi értelme.
Érdemes lenne átgondolni.
Így a világ legnépszerűbb játékává válhatnánk.
Igen, az menő lenne.
De nem ez a módja. Így nem járja.
Ennyi.
Én is a csúcsra szeretnék érni, és sikerülni is fog, barátom.
De nem így.
Nem értek egyet.
Tessék?
Nem értek egyet, haver.
Akkor baszódj meg!
Mi van?
Baszódj meg a márkamenedzseres faszságaiddal együtt!
Jól van, oké...
Ne okézgass! Mindannyian ugyanazt fújjátok!
- "Mindannyian"? - Ti!
A filmproducerek, Montreal,
a fókuszcsoportjaitok,
a negyedéves jelentéseitek, meg a többi szar!
Egyszerűen megfojtjátok az embert!
Rájöttem valamire.
A volt nejemnek igaza volt egy dologgal kapcsolatban.
Olyan vagyok, mint a béka a melegedő vízben.
Egyre feljebb csavarjátok a hőfokot,
mígnem azon veszem észre magam, hogy elevenen megfőztetek.
Szerintem hibádzik a metaforád.
Te nem a béka vagy a történetben, hanem a séf.
Szép mentés.
Neked baromira könnyű ilyesmiket mondanod, igaz?
Mivel téged hidegen hagy az egész, ellentétben velem.
Mert nem a te játékodról van szó, hanem az enyémről.
Igazad van, a te játékod.
És nyugodtan alázhatsz, ahogy jólesik. Kibírom.
Mert végül
én, a filmproducerek, a fókuszcsoportok,
a montrealiak, mind azt fogjuk tenni, amit mondasz.
Tudod, miért? Mert eddig is azt tettük.
Mert te vagy a főnök, Michael.
Igazad van.
Én vagyok a főnök.
És nincs több megalkuvás.
A halál maradt a játék szíve-lelke,
és forduljak fel, ha hagyom kiölni belőle!
Betelt a pohár.
Nem lesz végső csata.
Nem lesznek bábfigurák.
Vagy Roscoe megy, vagy én.
Itt van Roscoe!
Roscoe!
Sziasztok, gyerekek! Köszöntsétek az új baritokat!
Szupi!
Megérkeztek az alkalomhoz illő Roscoe-k!
Mélytengeri Roscoe, Szafaris Roscoe,
Hercegnő Roscoe,
Jégkorszaki Roscoe,
Rapper Roscoe hangszóróval!
Rapper Roscoe vagyok Mondok most egy nagyot
Imádom a rapet, hű, de nagyon-nagyon
Ha imádtad őt a képernyőn, a szívedbe is belopja magát!
Roscoe!
Már a boltokban!
Atyaég!
Nincs menekvés.
Szemétdombra való.
Gyűlölöm azt a kapafogú köcsögöt.
De neki köszönhetem a foghéjaimat.
Szóval...
Én inkább fából csináltattam műfogsort.
Igazán?
Praktikus megoldás.
És környezetbarát. Becsüllek érte.
Szia, Bab!
Szia, Doki!
- Szia! - Hali!
Hogy s mint?
Mit szólsz ehhez a sok szarhoz?
Az agyatlan lövöldözés dívik.
Szerintem azért még akad egy-két jó cím, Bab.
Itt a Vérszirén 7: A farkasnő átka.
Jaj, Doki, ne már!
- Kifinomult műnek tűnik. - Ja.
Van még más is.
Például a Hordós Majomparádé 3 szórakoztató lehet.
Te nem találod ígéretesnek?
Hát, én...
Én is annak találom.
- Hű, a mindenit! - Ja, tudom.
- Én nem vagyok ekkora rajongó. - Aha.
Nyugodt lehetsz, hogy ez egy rakás szar.
De lefoglalja a gyerekeimet, szóval...
megéri az árát.
- Nem is tudtam, hogy férjhez mentél. - Bizony.
Hány gyerek van?
Tizenkilenc. Tiffany hogy van?
- Meghalt? - Nem.
- Kinyírtad? - Nem. Ő...
Azt hittem, a kokain fog végezni vele. Ejha!
- Na jó. - Bocsi!
Ne haragudj, Doki, ez nem...
- Megérdemlem. - Sajnálom. Jól vagy?
Megvagyok.
És én sajnálom, Bab.
Tudod,
ha nem találsz kedvedre való játékot...
talán csinálnod kéne egyet.
Megfordult a fejemben.
Örültem, hogy találkoztunk, Doki.
- Mész is? - Igen.
- Máris? - Aha.
Alig beszéltünk!
Vigyázz magadra, okés?
Jó, persze. Te is!
Szia, Bab!
VÉGKIÁRUSÍTÁS
Kilenc dolcsi.
SÖTÉT, CSENDES HALÁL
VÁRBÖRTÖN STÚDIÓ
DOKI + BAB SCSH 96
Ajánlom kipróbálásra.
Régi, de baromi jó.
Összességében elmondható, hogy sok-sok MMO-játék létezik,
de ez a játék mindegyiken túl fog tenni.
A Legendás Kaland megújítja a műfajt,
mert ez a játék olyasvalamivel bír, amivel senki más.
Velem.
Meg egy csomó más csókával. Ilyenekkel.
A feliratot fordította: Sikos Dániel